لو سمحت يا شيخ انا لبسي ضيق و قصير وبحط مكياج بس في الفترة الاخيرة ادايقت اوي من اللي انا فيه ده و عايزة ابطل اللبس ده والبس واسع بس مبخدش خطوة مع اني مش مبسوطه وانا كده
مرحبا يا أختي الكريمة  جميل جدا أنه حضرتك تشعري أنه في حاجة غلط ولازم تتصلح.  بس الخطأ أننا نقف عند الشعور بس ومناخدش خطوة عملية.  لازم نشوف دلوقتي إيه اللي بيعوقنا عن تغيير نمط لبسنا للأحسن ونزيله من حياتنا تماما.  سواء كانت صحبة سوء أو صداقة شباب أو أفكار خاطئة.  عموما: استعيني بالله وسليه أن يأخذ بيدك لهذا الخير العظيم (( وسارعوا إلى مغفرة من ربكم وجنة عرضها السماوات والأرض )) ابحثي عن صحبة صالحة تعينك على هذا الخير، وغيري من يحبطك.  وفرحينا قريب.  وفقك الله لكل خير